"Eesti riigijuhtidest on valminud vaid mõned uurimustööd Eestis ja Soomes. Soovime, et Riigikantselei välja antav stipendium innustaks ja toetaks uurijaid, et saaksime väärikalt meeles pidada Eesti riigi rajajaid ning väärtustada meie riikluse ajalugu," avaldas riigisekretär Heiki Loot lootust, et stipendium aitab kaasa meie riigi rajajate tegevuse ja riigi ajaloo uurimisele.